**ΑΝΑΚΟΙΝΩΣΗ**

Για το μάθημα της Πρακτικής Άσκησης

Ανακοινώνεται στους φοιτητές που έχουν δηλώσει το μάθημα **«Πρακτική Άσκηση»** για το ακαδημαϊκό έτος 2015-16 τα εξής:

1. Για το τρέχον έτος η Σχολή Πολιτικών Μηχανικών δεν θα λάβει οικονομική ενίσχυση μέσω ΕΣΠΑ (όπως συνέβαινε από τη θεσμοθέτηση του μαθήματος μέχρι και το ακαδ. έτος 2014-15) και η οποία μεταξύ άλλων κάλυπτε και τις αμοιβές (340 ευρώ ανά μήνα x 2 μήνες) των φοιτητών που πραγματοποιούσαν Πρακτική Άσκηση.
2. Το Ε.Μ.Π. θα διαθέσει (κατ’ εκτίμηση) για τη Σχολή από τον τακτικό προϋπολογισμό το ποσό των 33.000 ευρώ, το οποίο θα καλύψει αποκλειστικά τις αμοιβές των φοιτητών.
3. Σύμφωνα με σχετική απόφαση Συγκλήτου «η μηνιαία αποζημίωση για κάθε φοιτητή για τη συμμετοχή του στην πρακτική άσκηση για το 2016 ορίζεται ίση με τη μέγιστη μηνιαία αποζημίωση που θα καθοριστεί από το ΕΣΠΑ» (με πληροφορίες που διαθέτουμε η αμοιβή αυτή θα είναι περίπου 270 ευρώ x 2 μήνες)
4. Σύμφωνα με την ίδια απόφαση Συγκλήτου οι θέσεις που μπορούν να καλυφθούν για τη Σχολή Πολιτικών Μηχανικών είναι 60 (x 2 μήνες)
5. Σύμφωνα με τα παραπάνω και δεδομένου ότι: α) το μάθημα της Πρακτικής Άσκησης αναβαθμίστηκε την τρέχουσα ακαδημαϊκή χρονιά και β) το έχουν δηλώσει 121 φοιτητές γίνεται σαφές ότι δεν είναι εφικτή η επιλογή όλων των φοιτητών για να πραγματοποιήσουν Π.Α.
6. Κατόπιν των παραπάνω ενημερώνονται οι φοιτητές ότι η επιλογή θα γίνει σύμφωνα με την κατανομή που θα προκύψει ακολουθώντας την απόφαση της Γ.Σ. που θεσμοθετήθηκε η Π.Α και η οποία ορίζει τα εξής:
   * Για την κατανομή των φοιτητών προηγούνται όσοι φοιτητές πρωτοεγγράφονται στο Ένατο (9ο) εξάμηνο.
   * Από τους παραπάνω προηγούνται οι φοιτητές που οφείλουν τον μικρότερο αριθμό εαρινών μαθημάτων και
   * Ακολούθως οι φοιτητές που οφείλουν το μικρότερο συνολικά αριθμό μαθημάτων (εαρινών και χειμερινών)
   * Στη συνέχεια ακολουθούν με την ίδια λογική οι φοιτητές μεγαλυτέρων εξαμήνων (που έχουν επανεγγραφεί μία, δύο κ.λ.π. φορές στο 9ο εξάμηνο).
   * Υπενθυμίζεται ότι όλοι οι φοιτητές που δήλωσαν το μάθημα της Πρακτικής Άσκησης είχαν ενημερωθεί να δηλώσουν και άλλο ένα κατ’ εκλογήν υποχρεωτικό μάθημα 9ου εξαμήνου, στο οποίο θα μπορούν να εξεταστούν σε περίπτωση που δεν καταφέρουν να πραγματοποιήσουν για οποιοδήποτε λόγο την πρακτική άσκηση. (Αν κάποιος φοιτητής δεν έχει δηλώσει κάποια άλλη επιλογή και θεωρεί ότι δεν θα πραγματοποιήσει την Π.Α. σύμφωνα με τα παραπάνω παρακαλείται να προσέλθει άμεσα από τη Γραμματεία προκειμένου να λυθεί αυτή η εκκρεμότητα.)

ΑΠΟ ΤΗ ΣΧΟΛΗ

ΠΟΛΙΤΙΚΩΝ ΜΗΧΑΝΙΚΩΝ